
ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων του διωρόφου κτιρίου με τμήμα 
υπογείου, του αυλοτοίχου με το σιδερένιο κιγκλίδωμα και τις σι¬ 
δερένιες αυλόπορτες, φερόμενα ως ιδιοκτησία (πρώην Ορφέα Σε- 
βαστόπουλου) Αθανασία Δεληογλάνη που βρίσκονται στη Μυτι¬ 
λήνη της νήσου Λέσβου και επί της οδού Ολυμπίου Γυμνασιάρ¬ 
χου αρ. 3 και καθορισμός ειδικών όρων και περιορισμών δόμη- 


σηί. 1 

Χαρακτηρισμός ως διατηρητέου κτιρίου, που βρίσκεται στην Κοινό¬ 
τητα Έξω Δίδυμα στη νήσο Χίο, φερομένου ως ιδιοκτησία Γεωρ- 
γίου Αμυγδάλου και καθορισμός ειδικών όρων και περιορισμών 

δόμησης. 2 

Κατηγοροποίηση και καθορισμός ορίων οικισμού Λαμπίρι Κοιν. Ζή- 

ριας Επαρχία Πατρών Ν. Αχαΐας. 3 

Επικύρωση της υπ’ αριθμ, 4/90 πράξης αναλογισμού και προσκύ¬ 
ρωσης. 4 

Τροποποίηση της αριθ. 1789/13.3.1991 απόφαση του Νομάρχη 
Φθιώτιδας σχετικά με τους όρους δόμησης στον ΟΣΜΑΕΣ Μα- 

λεσσίνας. 5 

Εξαίρεση από αναστολή χορήγησης οικοδομικών αδειών στον Άγ. 
Κωνσταντίνο Λοκρίδας. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/4631 (1) 

Χαρακτηρισμός ως διατηρητέων του διωρόφου κτιρίου με τμήμα υπο¬ 
γείου, του αυλοτοίχου με το σιδερένιο κιγκλίδωμα και τις σιδερένιες 
αυλόπορτες, φερόμενα ως ιδιοκτησία (πρώην Ορφέα Σεβαστόπου- 
λου) Αθανασία Δεληογλάνη που βρίσκονται στη Μυτιλήνη της νήσου 
Λέσβου και επί της οδού Ολυμπίου Γυμνασιάρχου αρ. 3 και καθορι¬ 
σμός ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθμ. 1/86 Π.Δ/γμα «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 
3, εδ. ζ, περ. αα) και 5 αυτού. 

3. Το υπ’ αριθμ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2,Ε,8) αυτού. 


4. Την αριθμ. 8555/27.11.90 (ΦΕΚ 741/Β/29.11.90) κοινή 
Απόφαση των Υπουργών Προεδρίας της Κυβέρνησης και Αιγαίου σχε¬ 
τικά με τις «Πράξεις και έγγραφα αρμοδιότητας του Υπουργείου Αι¬ 
γαίου που εξαιρούνται από τους περιορισμούς της διάταξης του άρθρου 
81, παρ. 1 του Ν. 1892/90». 

5. Την υπ’ αριθμ. Υ 1495/28.8.91 απόφαση του Πρωθυπουργού 
«Σύσταση και Υπουργείο Αιγαίου» (ΦΕΚ 694/Β/28.8.91). 

'6. Την υπ’ αριθμ. Υ 1499/29.8.91 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.91). 

7. Τον φάκελλο του θέματος ο οποίος διαβιβάστηκε με το αριθμ. 
πρωτ. Π. 10525/10.12.90 έγγραφο του ΤΠ και ΠΕ Νομαρχίας Λέ¬ 
σβου στο Τμήμα Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου και έλαβε τον αριθμ. πρωτ. 
14064/13.12.90. 

8. Την από 28.5.91 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου η οποία κοινοποιήθηκε στους ενδιαφερομένους. 

9. Την από 9.7.91 (αρ. πρωτ. 4631) απάντηση των ενδιαφερομένων 
με την οποία εκφράστηκαν αντιρρήσεις ως προς την διαβιβασθείσα αι- 
τιολογική έκθεση. 

10. Την από 21.10.1991 εισήγηση της Υπηρεσίας μας, αποφασί¬ 
ζουμε: 

1. Χαρακτηρίζονται ως διατηρητέα το διόροφο κτίριο με τμήμα υπο¬ 
γείου, ο αυλότοιχος με το σιδερένιο κιγκλίδωμα και τις σιδερένιες αυλό¬ 
πορτες, που βρίσκονται στη Μυτιλήνη της νήσου Λέσβου και επί της 
οδού Ολυμπίου Γυμνασιάρχου αρ. 3 φερόμενα ως ιδιοκτησία (πρώην 
Ορφέα Σεβαστόπουλου) Αθανασίας Δεληογλάνη όπως φαίνονται σημει¬ 
ωμένα στο τοπογραφικό διάγραμμα σε κλίμακα 1:1000 που θεωρή¬ 
θηκε από την Προϊστάμενη του Τμ. Πολιτιστ. Ανάπτυξης της Δ/νσης 
Περιφέρ. Ανάπτυξης του Υπουργείου Αιγαίου με την υπ’ αριθμ. 
4631/91 πράξη της και που συνοπτικό του αντίτυπο δημοσιεύεται με 
την παρούσα απόφαση, επειδή τα ανωτέρω αναφερόμενα αποτελούν 
αξιόλογα δείγματα αρχιτεκτονικής που πρέπει να προστατευθούν. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση αλλοίωση, ή καταστροφή των επί μέρους αρχιτεκτονικών 
στοιχείων του και εν γένει διακοσμητικών στοιχείων. 

3. Στον χαρακτηριζόμενο ως διατηρητέο αυλότοιχο με το σιδερένιο 
κιγκλίδωμα και τις σιδερένιες αυλόπορτες επί της οδού Ολυμπίου Γυ¬ 
μνασιάρχου απαγορεύεται κάθε αφαίρεση, αλλοίωση, ή καταστροφή 
των επί μέρους αρχιτεκτονικών και διακοσμητικών στοιχείων τους. 

4. Επιτρέπεται η επισκευή ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου εφ’ όσον δεν αλλοιώνεται ο αρχιτεκοντικός του χαρακτή¬ 
ρας· ' 

5. Επιτρέπεται η επισκευή και η ενίσχυση του αυλοτοίχου του κιγκλι¬ 
δώματος και των σιδερένιων αυλόπορτών. Επίσης επιτρέπεται η διά¬ 
νοιξη πόρτας στο δεξί άκρο του αυλοτοίχου (πλάτους που θα επιτρέπει 
την είσοδο αυτοκινήτου), η οποία στο άνω τμήμα θα φέρει το κιγκλί¬ 
δωμα που υπάρχει επί του αυλοτοίχου και στο κάτω τμήμα θα είναι συ¬ 
μπαγής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


6. Αίτηση για προσθήκη στον ακάλυπτο χώρο του διατηρητέου κτι¬ 
ρίου αποστέλλεται από την Πολεοδομική Υπηρεσία στην αρμόδια Δ/νση 
του Υπουργείου Αιγαίου με γνώμη της Επιτροπής Πολεοδομικοΰ και 
Αρχιτεκτονικού Ελέγχου (ΕΠΑΕ) για ειδική ρύθμιση σύμφωνα με το 
άρθρο 4 παρ. 4 του Ν. 1577/85 (ΦΕΚ 210/Α), εφ’ όσον δεν παραβλέ- 
πτεται το διατηρητέο κτίριο και ο χώρος που το περιβάλλει. 

7. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο, στον αυλότοιχο με το 
σιδερένιο κιγκλίδωμα και τις σιδερένιες αυλόπορτες. Επιτρέπεται μόνο 
η τοποθέτηση επιγραφών περιοριορισμένων διατάσεων που πληροφο¬ 
ρούν για τυχόν χρήση των χώρων του κτιρίου. 

8. Για οποιαδήποτε οικοδομική εργασία στο εξώτερικό και εσωτερικό 
του διατηρητέου κτιρίου, στον αυλότοιχο με το σιδερένιο κιγκλίδωμα 


και τις σιδερένιες αυλόπορτες και στον περιβάλλοντα χώρο του κτιρίου 
καθώς και για την τοποθέτηση επιγραφών απαιτείται η έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το τοπογραφικό διάγραμμα που 
την συνοδεύει στην Εφημερίδα της Κυβερνήσεως. 

Μυτιλήνη, 22 Νοεμβρίου 1991 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 



Γ.ΛΛΗ?ί"\Η 6ΗΜ0ΚΡΑ Τ '·· 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Α.Π.Α./4318 (2) 

Χαρακτηρισμός ως διατηρητέου κτιρίου, που βρίσκεται στην Κοινότητα 

Έξω Δίδυμα στη νήσο Χίο, φερομένου ως ιδιοκτησία Γεωργίου Αμυ¬ 
γδάλου και καθορισμός ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθμ. 1/86 Π.Δ/γμα «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 
3, εδ. ζ, περ. αα) και 5 αυτού. 

3. Το υπ’ αριθμ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2,Ε,8) αυτού. 

4. Το υπ’ αριθ. 51/1988 Π. Δ/γμα «Οργανισμός Υπουργείου Περι¬ 
βάλλοντος Χωροταξίας.και Δημοσίων Έργων» (ΦΕΚ 19/Α/88) και το 
άρθρο 5 (παρ. 1, εδ. γ' και παρ. 2 εδ. γ') αυτού. 

5. Την αριθμ. 8555/27.11.90 (ΦΕΚ 741/Β/29.11.90) κοινή 
Απόφαση των Υπουργών Προεδρίας της Κυβέρνησης και Αγαίου σχε¬ 
τικά με τις «Πράξεις και έγγραφα αρμοδιότητας του Υπουργείου Αι¬ 
γαίου, που εξαιρούνται από τους περιορισμούς της διάταξης του άρθρου 
81, παρ. 1 του Ν. 1892/90». 

6. Την υπ’ αριθμ. Υ. 1495/28.8.91 απόφαση Πρωθυπουργού «Σύ¬ 
σταση θέσης Υφυπουργού στο Υπουργείο Αιγαίου» (ΦΕΚ 694/Β/ 
28.8.91). 

7. Την υπ’ αριθμ. Υ. 1499/29.8.91 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.91). 

8. Την υπ’ αριθ. πρωτ. ΔΔΟ/Φ. 101.22/574/30.1.91 απόφαση 
του Υπουργού Αιγαίου «Μεταβίβαση αρμοδιοτήτων στον Γενικό Γραμ¬ 
ματέα στους Προϊσταμένους Δ/νσεων και Τμημάτων του Υπουργείου 
Αιγαίου και του δικαιώματος να υπογράψου με «Εντολή Υπουρ¬ 
γού». 

9. Την από 3.3.1983 αιτιολογική έκθεση της Δ/νσης Γ7, Τμήμα Β’, 
του ΥΠΕΧΩΔΕ, η οποία κοινοποιήθηκε προς τον ενδιαφερόμενο Γεώρ¬ 
γιο Αμύγδαλο, φερόμενο ως ιδιοκτήτη του κτιρίου. 

10. Την από 6.4.1988 απάντηση του ενδιαφερομένου Γεωργίου 
Αμύγδαλου. 

11. Τον φάκελλο του θέματος ο οποίος διαβιβάσθη με το αριθμ. 
πρωτ. οικ./27306/1335/ 27.2.89 από τη Δ/νση Πολεοδομικού Σχε- 
διασμού. Τμήμα Παραδοσιακών Οικισμών του Υ.ΠΕ.ΧΩ.Δ.Ε. στο 


Τμήμα Πολιτιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου και έλαβε τον αριθμ. πρωτ. 2420/7.4.89/ 
Υπ. Αιγαίου, αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται στην Κοι¬ 
νότητα Έξω Διδύμα στη νήσο Χίο, φερόμενο ως ιδιοκτησία Γεωργίου 
Αμύγδαλου, όπως φαίνεται σημειωμένο στο σχετικό πρωτότυπο τοπο¬ 
γραφικό διάγραμμα σε κλίμακα 1:500, που θεωρήθηκε από την Προϊ- 
σταμένη του Τμήματος Πολιτιστικής Ανάπτυξης της Δ/νσης Περιφε¬ 
ρειακής Ανάπτυξης του Υπουργείου Αιγαίου, με την υπ’ αριθ. 
4318/91 πράξη της, συνοπτικό αντίτυπο του οποίου συνοδεύει την πα¬ 
ρούσα απόφαση, διότι αποτελεί αξιόλογο δείγμα παραδοσιακής αρχιτε¬ 
κτονικής. 

2. Στο χαρακτηριζόμενο ως διατηρητέο κτίριο καθώς και στον περι¬ 
βάλλοντα χώρο του, απαγορεύεται η αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών στοιχείων. , 

3. Επιτρέπεται η επισκευή ο εκσυγχρονισμός των εγκαταστάσεων 
και η στατική ενίσχυση του φέροντος οργανισμού για λόγους ή λειτουρ-. 
γικούς του χαρακτηριζομένου ως διατηρητέου κτιρίου, εφόσον δεν αλ¬ 
λοιώνεται ο αρχιτεκτονικός του χαρακτήρας. 

4. Επιτρέπεται η προσθήκη κατ’ επέκταση στον υφιστάμενο Α’ όροφο 
του κτιρίου μέχρι το περίγραμμα του υπάρχοντος ισογείου υπό την 
προϋπόθεση, ότι, θα κατασκευασθεί με τα ίδια δομικά υλικά, θα προσαρ¬ 
μόζεται στον γενικό χαρακτήρα του κτιρίου και δεν θα υπερβαίνει τους 
επιτρεπόμενους όρους δόμησης της περιοχής. 

5. Επιτρέπεται η καθαίρεση της υπάρχουσας εξωτερικής κλίμακας, 
που οδηγεί στον Α' (πρώτο) όροφο του κτιρίου. 

6. Επιτρέπεται η μετατροπή της χρήσεως του κτιρίου σε ξενώνα. 

7. Η επικάλυψη του Α' (πρώτου) ορόφου θα γίνει με στέγη από κερα¬ 
μίδα. 

8. Δεν επιτρέπεται η τοποθέτηση φωτεινών επιγραφών ή διαφημί¬ 
σεων στις στέγες και στις όψεις του κτιρίου. Επιτρέπεται η τοποθέτηση 
επιγραφών περιορισμένων διαστάσεων που θα δηλώνουν την χρήση του. 

9. Για οποιαδήποτε επέμβαση στο εξωτερικό ή το εσωτερικό του δια¬ 

τηρητέου κτιρίου ή στον περιβάλλοντα χώρο και των στοιχείων που 
υπάρχουν σ’ αυτόν, καθώς επίσης και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). , 

10. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που την συνο¬ 
δεύει στην Εφημερίδα της Κυβερνήσεως. 

Μυτιλήνη, 29 Οκτωβρίου 1991 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 


ΥΠΟΥΡΓΕΙΟ ΑΙΓΑΙΟΥ 



ΕίΖΛ ΡΧΐ^θξ, 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. X 11599 (3) 

Κατηγοροποίηση και καθορισμός ορίων οικισμού Λαμπίρι Κοιν. Ζήριας 
Επαρχία Πατρών Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 (ΦΕΚ 181 Δ/3.5.85) «Περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγορίας αυτών 
και καθορισμού ορίων και περιορισμών δόμησής τους». 

2. Το από 14.2.87 Π.Δ. (ΦΕΚ 133Δ/23.2.87) που αφορά τροπο¬ 
ποίηση, των από 24.4.85 «Τρόπος καθορισμού ορίων οικισμών της 
χώρας μέχρι 2000 κατοίκους κατηγορίες αυτών και καθορισμός όρων 
και περιορισμών δόμησής τους» (ΦΕΚ 181/Δ) και από 20.8.85 «πολε¬ 
οδόμηση και επέκταση οικισμών της χώρας μέχρι 2000 κατοίκους και 
τροποποίηση του από 24.4.85 Π.Δ/τος ΦΕΚ 414/Δ». 

3. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

4. Την μελέτη σχεδιασμού ανοικτών πόλεων που εκπονήθηκαν από 
ομάδα μελετητών που έκανε προτάσεις για την οριοθέτηση, κατηγοριο- 
ποίηση κ.λπ. των οικισμών του Ν. Αχαΐας σύμφωνα με τις προδιαγρα¬ 
φές του ΥΠΕΧΩΔΕ. 

5. Την υπ’ αριθμ. 3/86 απόφαση Κοινοτικού Συμβουλίου Ζήριας. 

6. Την υπ’ αριθμ. Π17/1/25.10.1991 γνωμοδότηση του Συμβου¬ 
λίου ΧΟΠ του Ν. Αχαΐας, αποφασίζουμε: 

1. Την κατηγοριοποίηση του οικισμού Λαμπίρι της Κοιν. Ζήριας 
όπως παρακάτω: 

- θέση στο χώρο (Α2) Παραλιακός 

- Βαθμός προστασίας (Β3) ενδιαφέρων 

- Δυναμικότητα (Γ1) Δυναμικός 

- Βαθμός διασποράς: (Δ1) Συνεκτικός 

- Μέγεθος (Ε2) Μεσαίος 

2. Καθορίζουμε τα όρια του οικισμού Λαμπίρι Κοιν. Ζήριας όπως 
αυτά φαίνονται στο διάγραμμα του οικισμού σε κλίμακα 1:5000 που 
συνοδεύει την απόφαση που φέρει την σφραγίδα του ΣΧΟΠ. 

3. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.85 όπως τροποποιή¬ 


θηκε με το από 14.2.87 Π.Δ. ΦΕΚ 133Δ/23.2.87. Και για τον οικι¬ 
σμό Λαμπίρι αρτιότητα γηπέδου 1000 τ.μ. 

4. Κατά παρέκκλιση εντός’των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος. 

5. Επιβάλλονται οι παρακάτω ειδικοί όροι δόμησης: 

α) Επικάλυψη με στέγη με κεραμίδια βυζαντινά χρώματος ώχρας ή 
κόκκινο 

β) Όλες οι όψεις του κτιρίου σοβάς - κονίαμα ώχρας 

γ) Ανοιχτοί εξώστες σιδερένιοι 

δ) Στηθαία εξωστών σιδερένια 

ε) Εξωτερικά ανοίγματα σε αναλογία όψεως ισογείου και ορόφου 

3% 

στ) Εξωτερικά κουφώματα ξύλινα 

6. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
δ/ξεις της παρ. 1 του άρθρου 6 του από 24.4.1985 Δ/τος όπως αυτό 
τροποποιήθηκε με το από 14.2.87 Π.Δ/γμα (ΦΕΚ 133Δ/ 
23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

7) Να εξασφαλίζεται οπωσδήποτε η μη ένταξη, σε δασικές και (αρ¬ 
χαιολογικές περιοχές με την χορήγηση βεβαιώσεων από τις (αντίστοιχες 
Υπηρεσίες, ιδιοκτησιών στις οποίες πρόκειται να γίνουν οικοδ. εργασίες. 

Κατα τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ/3.5.85) όπως τροποποιήθηκε με το από 14.2.87 Π.Δ. (ΦΕΚ 
133Δ/23.2.87). 

Η απόφαση αυτή με το σχεδιάγραμμα που τη συνοδεύει να δημοσιευ- 
θεί στην Εφημερίδα της Κυβερνήσεως. 

Πάτρα, 27 Νοεμβρίου 1991 

Ο Νομάρχης 
ΝΙΚΟΛΑΟΣ ΤΑΓΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π-180 (4) 

Επικύρωση της υπ’ αριθμ. 4/90 πράξης αναλογισμού και προσκύρω- 

οη?· 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 31-37 και 42-48 του από 17.7.23 
Ν.Δ. «περί σχεδίων πόλεων» όπως τροποποιήθηκε και συμπληρώθηκε 
μεταγενέστερα. 

2. Το Ν. 5269/1931. 

3. Το Β.Δ. 7.5.1936 (ΦΕΚ 205Α 13.5.1936). 

4. Το άρθρο 24 του ΓΟΚ/85 

5. Το Ν.Δ. 690/1948 «περί συμπληρώσεως των διατάξεων περί 
σχεδίων πόλεων». 

6. Το Ν. 1337/83. 

7. Το άρθρο 59 του Α.Ν. 1171/1938 «περί Νομαρχιών». 

8. Την υπ’ αριθ. Οικ. Π-1916/11.5.89 (ΦΕΚ 351Δ/6.6.89) από¬ 
φαση Νομάρχη «περί έγκρισης της Πολεοδομικής μελέτης αναθεώρη¬ 
σης σχεδίου πόλεως του Δήμου Σπαρτιατών του Νομού Λακωνίας». 

9. Το κτημαλογικό διάγραμμα που συντάχθηκε από αρμόδιο υπάλ¬ 
ληλο κατόπιν προσκλήσεως των ιδιοκτητών (αρ. Πρωτ. Π-1619/89/ 
20.3.90) και καταμέτρησης σύμφωνα με τα υποδειχθέντα όρια και το 
οποίο συσχετίσθηκε με το σχέδιο πόλεως Σπάρτης. 

10. Τους τίτλους ιδιοκτησίας των θιγομένων από την πράξη αναλο¬ 
γισμού ιδιοκτητών. 

11. Το με αριθ. πρωτ. 4848/4.10.89 έγγραφο του Δήμου Σπαρτια¬ 
τών για το καθορισμό της οικοδομικής γραμμής και το τοπογραφικό 
διάγραμμα που το συνοδεύει. 

12. Την υπ’ αριθμ. 4/90 πράξη αναλογισμού και προσκύρωσης. 

13. Τις (2) από 22.1.91 ενστάσεως των Κ. Σπύρου Νιάρχου και 
Σταυρούλας συζύγου Σπ. Νιάρχου οι οποίες είναι εμπρόθεσμες, αποφα¬ 
σίζουμε: 

1. Απορρίπτουμε τις (2) ενστάσεις των Κ. Σπύρου και Σταυρούλας 
Νιάρχου διότι 

α. με τη σύνταξη της υπ’ αριθμ. 4/90 πράξης αναλογισμού και προ¬ 
σκύρωσης τελείωσαν οι ρυμοτομούμενες εκτάσεις των εμπλεκομένων 
.διοκτησιών και η ιδιοκτησία Σπύρου και Σταυρούλας Νιάρχου απέ¬ 
κτησε πρόσωπο επί κοινοχρήστου χώρου ΨΟ = 24,42 μ που είναι με¬ 
γαλύτερο ενός αρτίου κατά κανόνα οικοπέδου. 

Επίσης η προσκύρωση της μικρής τριγωνικής λωρίδας βόρεια της 
διοκτησίας Σπύρου και Σταυρούλας Νιάρχου αποτελεί αντικείμενο άλ- 
'-ης πράξης αναλογισμού και προσκύρωσης ανεξάρτητης και διακεκριμ¬ 
ένης από την παρούσα, στην οποία εμπλέκονται και άλλες ιδιοκτησίες. 

Με την παρούσα πράξη η ιδιοκτησία (2) καθίσταται άρτια και οικοδο¬ 
μήσιμη. 

6. Η έκταση ΑΝΝ Α Α δεν μπορεί να θεωρηθεί σαν ιδιοκτησία Σπύ- 
>ου και Σταυρούλας Νιάρχου επειδή στο υπ’ αριθμ. 4132/14.5.77 
ιυμβόλαιο αναφέρεται σαν δρόμος και όχι σαν ιδιοκτησία τους και από 
:ο τοπογραφικό διάγραμμα και τα λοιπά στοιχεία του φακέλλου της υπ’ 
εριθμ. 61/77 οικοδομικής άδειας φαίνεται ότι αποτελλεί τμήμα δια- 
ιοιγμένης οδού. 

2. Επικυρώνουμε την υπ’ αριθμ. 4/90 πράξη αναλογισμού και προ- 
ικύρωσης. 

Κατά της απόφασης αυτής επιτρέπονται ενστάσεις ενώπιον του 
Γπουργού ΠΕΧΩΔΕ μέσα σε διάστημα (30) τριάντα ημερών από την 
ιοινοποίηση της εφ’ όσον υπάρχει παράβαση Νόμου. 

Η παρούσα να δημοσιευθεί στην Εφημερίδα της Κυβερνήσεως. 

Σπάρτη, 15 Νοεμβρίου 1991 
Ο Νομάρχης 
Φ. ΦΑΛΙΑΓΚΑΣ 


Αριθ. ΤΠ. 9399 (5) 

Τροποποίηση της αριθ. 1789/13.3.1991 απόφαση του Νομάρχη Φθι¬ 
ώτιδας σχετικά με τους όρους δόμησης στον ΟΣΜΑΕΣ Μαλεσσίνας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/1971. 

4) Το αριθ. 183/86 Π.Δ. (ΦΕΚ 70 Α-/5.6.1986) «αρμοδιότητες 
Νομαρχών κ.λπ.». 

5) Το από 21.4.73 Β.Δ. (ΦΕΚ 127 Δ'/73) «περί εγκρίσεως του ρυ¬ 
μοτομικού σχεδίου στον ΟΣΜΑΕΣ Μαλεσσίνας». 

6) Την αριθ. 1789/13.3.1991 απόφαση του Νομάρχη «περί αλλα¬ 
γής των όρων δόμησης στον ΟΣΜΑΕΣ». 

7) Τηναριθ. ΤΠ. 7964/22.10.1991 εισήγηση του ΤΠ και ΠΕ προς 
το Συμβούλιο ΧΟΠ Ν. Φθιώτιδας. 

8) Την αριθ. 209/11.11.1991 (πρακτικό 27/91 θέμα δον) γνωμο¬ 
δότηση του ΣΧΟΠ Ν. Φθιώτιδας, αποφασίζουμε: 

Εγκρίνουμε την τροποποίηση της αριθ. 1789/13.3.1991 απόφα¬ 
σης του Νομάρχη Φθιώτιδας ήτοι καταργούμε την παράγραφο στ' (μέ¬ 
γιστος αριθμός ορόφων δύο (2) και τροποποιούμε την παράγραφο ζ και 
η' ως ακολούθως: 

ζ) Μέγιστο ύψος οικοδομής οκτώ (8) μέτρα. 

η) Απόσταση οικοδομής από πλάγια και οπίσθιο όριο του οικοπέδου 
τρία μέτρα και ογδόντα εκατοστά (3,80 μ.). 

Κατά τα λοιπά ισχύει η αριθ. 1789/13.3.1991 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Νοεμβρίου 1991 
Ο Νομάρχης 
Γ. ΚΑΛΑΝΤΖΗΣ 

-♦- 

Αριθ. 9397 (6) 

Εξαίρεση από αναστολή χορήγησης οικοδομικών αδειών στον Άγ. 

Κωνσταντίνο Λοκρίδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

%■ Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/1971. 

4) Το αριθ. 183/86 Π.Δ. (ΦΕΚ 70 Α’/5.6.1986) «αρμοδιότητες 
Νομαρχών κ.λπ.». 

5) Την αριθ. ΤΠ. 7170/9.9.91 απόφαση του Νομάρχη Φθιώτιδας 
«περί αναστολής οικοδομικών εργασιών» και χορήγησης οικοδομικών 
αδειών στον Άγ. Κωνσταντίνο Λοκρίδος. 

6) Την από 10.10.91 αίτηση του Βασίλη Βασιλείου για εξαίρεση από 
την αναστολή. 

7) Το αριθ. ΤΠ.8517/14.10.1991 έγγραφο του Τμήματος Πολεο¬ 
δομίας και Πολεοδομικών Εφαρμογών στο ΣΧΟΠ Ν. Φθιώτιδας. 

8) Την άριθ. 206/11.11.1991 (πρακτικό 27, θέμα δον) γνωμοδό¬ 
τηση του ΣΧΟΠ Ν. Φθιώτιδας, αποφασίζουμε: 

Εγκρίνουμε την εξαίρεση από την αναστολή χορήγησης οικοδομικών 
αδειών στον Άγ. Κωνσταντίνο Λοκρίδας με τον όρο ότι η οικοδομή δεν 
θα περάσει τα ένδεκα (11.00 μ.). 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Νοεμβρίου 1991 
Ο Νομάρχης 
Γ. ΚΑΛΑΝΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


